Polisiebeamptes koop 'n bergfiets vir gestorwe lid se seun | Maroela Media
Sers. Bruwer Smit, 'n polisiebeampte van Pretoria wat Dinsdagmiddag voor sy 10-jarige seun vir sy bergfiets en tekkies doodgeskiet is, is Vrydag begrawe. Sy troosdiens het by die Bergsig Gereformeerdekerk in Mountain View plaasgevind.
Smit was 'n lid van die Lyttelton-polisie. Hy en sy seun, Jaen-dré, het Dinsdag met hul fietse by die Zandfontein-begraafplaas naby die Mabopane-hoofweg gery toe gewapende mans hulle aangeval het. Jaen-dré is blykbaar met sy skoenveters vasgebind voordat Smit in die nek geskiet is. Die mans het gevlug en is steeds soek. Jaen-dré het los gekom en hulp ontbied. Smit is op die toneel dood.
Intussen het Smit se kollegas saamgespan om geld bymekaar te kry om vir Jaen-dré 'n nuwe fiets te koop.